《友人下第客中，邀为长夜之饮，即席口号慰之》
清代·缪烜

邀君欢，劝君酒，南山月上大如斗。座中谁者苦思家，举杯忘在天之涯。

傥来富贵恨不早，提壶且乐风光好。多疑黄河之水天上来漫漫，饮如渴骥奔驰千里临急湍。

君醉歌，我醉舞。醉歌金石裂，醉舞鸾鹄举。鸾鹄一举千万里，蠢蠢浮浮尽眼底。

劝君酒，邀君欢，东方日出圆如盘。

作者简介：字旭之，邑诸生，道光咸丰时人。少时读人诗，即喜效其体吟咏，曾佐学使刘信芳整理诗宗。